钦定古今图书集成/明伦汇编/氏族典/第058卷 > 徐天祐
## 钦定古今图书集成/明伦汇编/氏族典/第058卷 > 徐天祐

按《万姓统谱》：天祐字受之。父耜，朝奉大夫，知惠州。天
祐幼有慧质，颖悟夙成，以惠州任为将仕郎，铨试为
词赋第一，注归安尉。地近事烦，而尉职尤剧，天祐既
试以吏事，众皆惊服。贵人居邑者将嘱事，出谓人曰：
“吾见尉，自不敢有所请。”中进士第时，年尚英妙，声华
籍籍。为大州教授，日与诸生讲经义，听者感发。德祐
二年，以文林郎、国库书监召，不赴。退居城南，杜门读
书，与人交，终不变。四方学者至越，必进谒。天祐高冠
大带，议论卓卓，见者咸以为仪型。